Lomé

**Lomé** je glavni grad afričke države Togo. Broji 837.437 stanovnika po popisu iz 2010.

## Geografija
Lomé leži na obali Gvinejskog zaljeva uz samu granicu sa Ganom, stisnut između jezera Togo (dio lagune) sa sjeveroistoka i Atlantskog oceana na jugu. Grad ima još jednu nedaću, sa sjevera ga dijeli napola dugačka laguna od 30&nbsp;km². Tako da se grad proširio daleko od svog historijskog centra na površini od 280&nbsp;km² sa satelitskim gradovima: Aflao (Gana), Agbalépédogan, Akodésséwa, Anfamé, Baguida, Kanyikopé, Kélékougan, Lomé II, Totsigan, Adidogome, Kegue i Totsivi koji svi zajedno formiraju metropolitanski Lomé. On je imao po procjeni iz 2010. imao 1,348.619 stanovnika.

## Klima
Lomé ima ekvatorsku klimu po Köppenovoj klasifikaciji klime, s dvije kišne sezone. Prva počinje u aprilu i završava u julu, a druga počinje u septembru i završava krajem novembra. Tokom cijele godine ima konstantno istu temperaturu, prosječna maksimalna temperatura u hladu je oko 30 °C u popodnevnim satima, a minimalna je 23&nbsp;°C u jutarnjim satima. Lomé ima izrazito malo oborina za svoju geografsku širinu, samo 800&nbsp;mm godišnje, što je posljedica mikroklime (za usporedbu Pariz ima 650&nbsp;mm).

## Historija

Lomé su osnovali pripadnici plemena Ewe u 18. vijeku, to mjesto odabrali su Nijemci 1897. kao administrativni centar svoje kolonije Togoland. Grad je ubrzo postao je važno administrativno, trgovačko i transportno središte tog dijela Afrike, Nijemci su izgradili 420 metara dugi gat, da osposobe luku za izvoz sirovina i tri željezničke pruge prema gradovima u unutrašnjosti, na sjeverozapad do Palimé, na sjever do Sokodé i na istok duž obale do Anéha.

Kad je Togo stekao nezavisnost od Francuske 1960. Lomé je imao samo 80.000 tanovnika, no za jednu dekadu njihov broj je narastao na 200.000 i svake slijedeće se povećavao. Odmah po stjecanju nezavisnosti, počela je modernizacija luke, koja je produbljena i dovršena 1968. godine, tako da se danas može transportirati oko tri milijuna tona robe godišnje. To je uveliko olakšalo eksport fosfata i drugih izvoznih artikala iz zemlje, kao što su kakao, kava, kopar, pamuk i proizvoda od palmi.

Lomé je bio mjesto nekoliko važnih summita, u njemu je potpisana Konvencija iz Loméa 1975. kojom je sklopljen sporazum o suradnji i trgovini između Evropske zajednice i afričkih, karipskih i pacifičkih zemalja (ACP).

## Znamenitosti

Najveća atrakcija grada je njegova Velika tržnica na kojoj se prodaju voodoo talismani, pored toga tu je Nacionalni muzej, Kongresna palača (Palais de Congres) i katedrala podignuta u stilu njemačke gotike, uz plaže pored grada. Ipak, Lomé je grad novih modernih građevina, od kojih je najmonumentalnija Hotel Sofitel sa svojih 102 m.

## Privreda, transport i školstvo
Lomé je primarno grad u kom su većina zaposlenih državni služenici, za privredu grada i zemlje važna je njegova luka, koja ima bescarinsku zonu od 1968. preko koje se obavlja tranzitni promet za okolne zemlje Ganu, Mali, Niger i Burkinu Faso. U luci je smeštena i rafinerija nafte i velika termoelektrana.

Univerzitet iz Loméa poznat je u zapadnoj Africi, osnovan je 1965. kao Université du Bénin, grad ima i međunarodni aerodrom Lomé-Tokoin koji se praktički nalazi u gradu, preko puta lagune.

U posljednje vrijeme razvio se turizam, ali je zbog političke nestabilnosti u zemlji i on u krizi, tako da je 2003. u zemlju ušlo samo 1 % više turista nego godinu prije (ukupno 57.539).

## Reference

## Vanjske veze

* ''Site officiel de la Ville de Lomme'' , 
* ''Lomé'' na portalu Encyclopædia Britannica